*„A Törvényünk szerint senki nem ítélhető el, amíg ki nem hallgatták! Mi sem ítélhetjük el őt, amíg ki nem vizsgáltuk, hogy mit tett.”* (Jn 7,51)

Az idézett mondat pusztán az emberi eljárásmód része. Valóban jogos elvárás, hogy a védekezés lehetőségét biztosított legyen.

De Jézus esetében ez más értelmet is nyer. Utána járni a dolgoknak, és ami még nagyon fontos: találkozni Vele személyesen! Megvizsgálni mit tett? Gyógyított, szabadított, élete adott stb. Ha úgy alakult, bizony a nyugalom napján is. Ez azért aggályos lehet. De minden más csak pozitívum. A kimenetelt persze mindannyian tudjuk: a kereszt. De a kereszt a győzelem helye! A feltámadás az élet jele! Jézus ma is él és tevékenykedik mindenki életében, aki behívja Őt. Nálad is Ő a középpont?

*Vadon Gyula*